**Искитмәле көз**

Тәрәз аша күргән манзарадан

Баш әйләнә, күзләр камаша.

Әле кичә генә яшел дөнья

Аллы-гөлле бүген – тамаша!

Табигатьнең сихри куәтеннән

Төрле төскә чумган өрәңге.

Алтынсары кигән Каенсылу,

Имән-Батыр – чуар күлмәкле.

Каен арасыннан посып кына

Миләш-Туташ күзли кемнедер.

Яшел яфрак, куе кызыл тәлгәш –

Сылулыкка аңа кем генә тиңдер?!

Янәшәдә горур Нарат-Солдат,

Чыршы-Зифа кала ямь-яшел.

Җиргә яткан төсле яфрак-юрган

Саклый кебек табигатьнең ямен.

(больница тәрәзәсеннән күренгәннәрдән, 26. 09-09.10.2013)